Tiener het glo baba ontvoerJashmea Albertus Foto: Deur die SAPD aan EWN verskaf ŉ Twee maande oue babadogtertjie is Woensdagaand in Wellington in die Wes-Kaap ontvoer, berig EWN. Volgens EWN het ŉ 17-jarige tiener, wat slegs as Bronwin bekend is, die baba ontvoer. Bronwin het glo aangebied om Jashmea Albertus omstreeks 16:00 na ŉ tannie toe te vat. Sy en die baba het egter verdwyn. Volgens polisiebeamptes het Bronwin ŉ ligte vel, en krul hare met blonde strepies. Sy het ŉ swart spanbroek, grys hemp en grys stewels aangehad. Jashmea het ŉ blou pakkie aangehad. “Enigiemand met meer inligting word versoek om met Crime Stop in verbinding te tree deur 08600 10111 te skakel,” het André Traut, woordvoerder van die polisie, gesê.